ຈີນສັນຍາວ່າຈະສືບຕໍ່ຫລຸດຜ່ອນ ການປ່ອຍທາດ carbon
ຈີນກ່າວວ່າ ຕົນຈະສືບຕໍ່ຫາທາງຫລຸດຜ່ອນ ການປ່ອຍທາດ carbon ເຂົ້າສູ່ບັນຍາກາດ ຕາມຄໍາໝັ້ນສັນຍາທີ່ໃຫ້ໄວ້ ໃນປີກາຍນີ້.
ເຈົ້າໜ້າທີ່ດ້ານພະລັງງານສູງສຸດຂອງຈີນທ່ານນຶ່ງກ່າວວ່າ ຈີນຈະສືບຕໍ່ດໍາເນີນງານເພື່ອຫລຸດຜ່ອນການປ່ອຍທາດ carbon ອອກສູ່ບັນຍາກາດ ຕາມຄໍາໝັ້ນສັນຍາທີ່ໃຫ້ໄວ້ ກ່ອນການເຈລະຈາເລື້ອງການປ່ຽນແປງຂອງດິນຟ້າອາກາດຂອງສະຫະປະຊາຊາດ ໄຂຂຶ້ນທີ່ນະຄອນ Copenhagen ປະເທດເດັນມາກ ໃນປີແລ້ວນີ້ ທ່ານ Xie Zhenhua ຮອງປະທານຄະນະກໍາມາທິການດ້ານການພັດທະນາແລະການປະຕິຮູບແຫ່ງຊາດຂອງຈີນ ກ່າວວ່າ ມາຮອດປັດຈຸບັນນີ້ ໂດຍສ່ວນໃຫຍ່ແລ້ວ ລັດຖະ ບານແມ່ນໄດ້ພະຍາຍາມປຸກລະດົມໃຫ້ປະຊາຊົນຮູ້ສຶກ ສໍານຶກເຖິງເລື້ອງການປະຢັດພະລັງງານແລະການປົກປ້ອງສິ່ງແວດລ້ອມ ໃນການຖະແຫລງຢູ່ກຸງປັກກິງ ທ່ານ Xie ກ່າວວ່າ ຕໍ່ໄປນີ້ ຈີນຈະທຸ່ມ ເທຄວາມພະຍາຍາມຫລາຍຂຶ້ນໃສ່ການແກ້ໄຂບັນຫາການປ່ຽນແປງຂອງດິນຟ້າອາກາດໃນແຜນການ 5 ປີ ຕໍ່ໜ້າ ຊຶ່ງຈະເລີ້ມແຕ່ປີ 2011 ຫາ 2015 ນັ້ນ ທ່ານ Xie ເວົ້າວ່າ ລັດຖະບານຈະອາໄສເຄື່ອງມືທາງດ້ານກົດໝາຍຫລາຍຂຶ້ນ ເພື່ອສົ່ງເສີມສັງຄົມໃຫ້ປ່ຽນແປງຮູບແບບໃນການຊົມໃຊ້ພະລັງງານແລະອັນທີ່ທ່ານເອີ້ນວ່າ “ຮູບແບບການພັດທະນາດ້ານເສດຖະກິດນັ້ນ ” ທ່ານ Xie ກ່າວຕື່ມວ່າ ເປົ້າໝາຍບາງຢ່າງໃນການແກ້ໄຂການປ່ຽນແປງຂອງດິນຟ້າອາກາດ ເຊ່ນການປ່ອຍທາດ carbon ເຂົ້າສູ່ບັນຍາກາດແລະການເພີ່ມທະວີການໝຸນໃຊ້ພະລັງງານ ຄືນໃໝ່ນັ້ນ ຈະເປັນເລື້ອງທີ່ບັງຄັບໃຫ້ປະຕິບັດ ນອກນັ້ນ ທ່ານຍັງໄດ້ເນ້ນເຖິງຄວາມເຊື່ອໝັ້ນໃນແນວຄິດປະດິດສ້າງໃໝ່ທາງດ້ານເທັກໂນໂລຈີ ໂດຍກ່າວວ່າ ພວກບໍລິສັດຈີນກໍາລັງຄົ້ນຄວ້າຊອກຫາຊ່ອງທາງໃໝ່ໆ ເພື່ອປັບປຸງວົງການອຸດສາຫະກໍາແບບດັ້ງເດີມຂອງຈີນໃຫ້ທັນສະໄໝຂຶ້ນ ມີການຄຶດກັນວ່າ ການປ່ອຍແກ໊ສເຮືອນແກ້ວເຂົ້າສູ່ບັນຍາກາດ ເຊ່ນທາດ carbon dioxide ທີ່ສ້າງຄວາມເປິະເປື້ອນ ທີ່ເກີດຈາກການເຜົາໄໝ້ເຊື້ອໄຟຕ່າງໆ ເຊ່ນນໍ້າມັນເຄື່ອງ ແລະຖ່ານຫິນນັ້ນ ມີສ່ວນຊ່ອຍກໍ່ໃຫ້ເກີດສະພາວະໂລກຮ້ອນ ກອງປະຊຸມວ່າດ້ວຍການປ່ຽນແປງຂອງດິນຟ້າອາກາດຂອງສະຫະປະຊາຊາດ ທີ່ນະຄອນ Copenhagen ໃນເດືອນທັນວາປີແລ້ວນີ້ ໄດ້ພັງລົງຍ້ອນການຂັດແຍ້ງກັນລະຫວ່າງພວກ ປະເທດພັດທະນາແລະພວມພັດທະນາ ໂດຍບໍ່ໄດ້ມີການບັນລຸຂໍ້ຕົກລົງທີ່ຜູກມັດທາງກົດ ໝາຍກ່ຽວກັບວິທີການຕັດການປ່ອຍທາດ carbon ເຂົ້າສູ່ບັນຍາກາດນັ້ນ ໃນວັນພຸດສັບປະດາແລ້ວນີ້ ທ່ານ Xie ກ່າວເນ້ນເຖິງທ່າທີຂອງກຸງປັກກິງ ກ່ຽວກັບການລົດຜ່ອນການປ່ອຍທາດ carbon ນັ້ນວ່າ ຈີນແມ່ນປະເທດພວມພັດທະນາ ບໍ່ແມ່ນປະເທດທີ່ພັດທະນາແລ້ວ ທ່ານ Xie ເວົ້າວ່າ ຈີນຍັງຈະຕ້ອງໄດ້ສືບຕໍ່ການພັດທະນາເສດຖະກິດຂອງຕົນຕໍ່ໄປ ເພື່ອປັບປຸງຊີວິດການເປັນຢູ່ຂອງປະຊາຊົນຂອງຕົນໃຫ້ດີຂຶ້ນ ທ່ານກ່າວອີກວ່າ ການທີ່ຈະໃຫ້ ບັນລຸຄວາມສໍາເລັດໃນດ້ານການ ພັດທະນາແລະປົກປ້ອງສິ່ງແວດ ລ້ອມໄປພ້ອມກັນນັ້ນ ແມ່ນເປັນ ພາລະກິດທີ່ໃຫຍ່ມະຫາສານ ກອງປະຊຸມທີ່ນະຄອນ Copenhagen ໄດ້ຢຸດສະງັກ ລົງ ໂດຍສາເຫດສ່ວນນຶ່ງ ກໍ ເປັນຍ້ອນວ່າພວກປະເທດຕ່າງໆບໍ່ສາມາດຕົກລົງກັນໄດ້ ກ່ຽວກັບວ່າ ປະເທດພວມພັດ ທະນາທີ່ໃຫຍ່ໆ ເຊ່ນຈີນນັ້ນ ຄວນຈະຖືກບັງຄັບໃຫ້ຕັດການປ່ອຍທາດ carbon ລົງຫລືບໍ? ຈີນເປັນປະເທດປະເທດທີ່ປ່ອຍຄວັນ carbon dioxide ເຂົ້າສູ່ບັນຍາກາດຫລາຍທີ່ສຸດຂອງໂລກ ຊຶ່ງສ່ວນໃຫຍ່ແມ່ນມາຈາກການເຜົາເຊື້ອໄຟຟອສຊິລ ທີ່ມາຈາກໃຕ້ດິນ ເຊ່ນຖ່ານຫິນ ຫລືຫິນນໍ້າມັນນັ້ນ ພວກປະເທດຝ່າຍຕາເວັນຕົກຢາກໃຫ້ກຸງປັກກິງ ໃຫ້ຄໍາໝັ້ນສັນຍາຢ່າງ ໜັກແໜ້ນໃນການລົດຜ່ອນການປ່ອຍຄວັນ carbon dioxide ອອກຈາກໂຮງຈັກໂຮງ ງານຂອງຕົນນັ້ນ ທ່ານ Xie ໄດ້ຮຽກຮ້ອງຊໍ້າແລ້ວຊໍ້າອີກ ໃຫ້ພວກປະເທດທີ່ພັດທະນາ ແລ້ວດໍາເນີນການໃຫ້ຫລາຍຂຶ້ນແລະໃຫ້ດີຂຶ້ນກວ່າເກົ່າ ໃນການເປັນຜູ້ນໍາໃນການລົດຜ່ອນລົງໃຫ້ໄດ້ຢ່າງຫລວງ ຫລາຍ ການຊົມໃຊ້ພະລັງງານແລະການປ່ອຍມົນລະພິດນັ້ນ ນອກນີ້ ທ່ານຍັງຮຽກຮ້ອງໃຫ້ ພວກປະເທດພັດທະນາທັງຫລາຍ ໃຫ້ການຊ່ອຍເຫລືອທາງດ້ານການເງິນແລະດ້ານເທັກໂນໂລຈີ ແກ່ພວກປະເທດພວມພັດທະນາເພື່ອຊ່ອຍພວກເຂົາເຈົ້າ ຮັບມືກັບການປ່ຽນແປງຂອງດິນຟ້າອາກາດ ໃນສັບປະດານີ້ ຈີນເປັນເຈົ້າພາບຈັດການເຈລະຈາທີ່ໄດ້ດໍາເນີນມາຢ່າງຍາວນານຂອງສະຫະ ປະຊາຊາດ ກ່ຽວກັບການປ່ຽນແປງຂອງດິນຟ້າອາກາດນັ້ນ ເປັນເທື່ອທໍາອິດທີ່ເມຶືອງ ຕຽນຈິນ ກອງປະຊຸມດັ່ງກ່າວ ຊຶ່ງມີວັດຖຸປະສົງເພື່ອໃຫ້ບັນລຸຂໍ້ຕົກລົງກັນກ່ຽວກັບວິທີການຮັບ ມືກັບ ການປ່ຽນແປງຂອງດິນຟ້າອາກາດ ຖືກເບິ່ງເຫັນວ່າ ເປັນບາດກ້າວໄປສ ູ່ການເຈລະຈາກັນເລື້ອງການປ່ຽນແປງຂອງດິນຟ້າອາກາດຄັ້ງສໍາຄັນທີ່ປະເທດເມັກຊິໂກ ໃນທ້າຍປີນີ້